
Magyar Közút NZrt. – Martfű Város Önkormányzata
 M E G Á L L A P O D Á S
ÖNKORMÁNYZATI TULAJDONBA ADÁSRÓL 

mely létrejött egyrészről a 
Magyar Közút Nonprofit Zrt.
székhelye: 		1024 Budapest, Fényes Elek u. 7-13.
statisztikai számjele: 	14605749-5221-573-01 
adószáma: 		14605749-2-44
cégjegyzékszám: 	01-10-046265
képviseli: 	Tasi Márta vagyon-nyilvántartási osztályvezető és dr. Bardóczky Viktor vagyongazdálkodási osztályvezető
mint átadó (a továbbiakban: Magyar Közút)

másrészről 
Martfű Város Önkormányzata 
székhelye: 		5435 Martfű, Szent István tér 1.
statisztikai számjele: 	15733012-8411-321-16
képviseli: 		Dr. Papp Antal polgármester
adószáma: 		15733012-2-16
mint átvevő (a továbbiakban, mint Önkormányzat,) együttesen: Szerződő Felek 
között, alulírott napon és helyen, az alábbi feltételekkel:

1. Szerződő Felek rögzítik, hogy a Magyar Állam tulajdonában és a Magyar Közút vagyonkezelésében álló Martfű 346 helyrajzi számú, országos közút megnevezésű, valamint  Martfű 04 helyrajzi számú, országos közút megnevezésű beépített földrészlet(ek), melynek a Magyar Közút vagyonnyilvántartásában szereplő értékét a 2. sz. pont szerinti kimutatás tartalmazza.
Szerződő Felek kijelentik, hogy ingatlan az ingatlan-nyilvántartásba bejegyzetteken kívül per-teher-, és igénymentes, azt adó vagy adók módjára behajtható egyéb köztartozás nem terheli. 

2. A Geo-Land Földmérő Kft. által készített 9-1/2016 sz. változási vázrajz szerinti telekalakítás folytán az alábbi térmértékű ingatlan (a továbbiakban: Ingatlan)  alakul ki:
	Helyrajzi szám (Martfű)
	Művelési ág/megnevezés
	Terület (ha.m2)
	Nyilvántartási érték (Ft)
	hatósági határozat száma

	04
	kivett  közút
	5.8453
	22 212 000

	telekalakítási eljárással megszűnő

	04/1
	kivett közút
	   5.5788
	21 199 306
	állami vagyonkörben marad

	04/2
	kivett kerékpárút
	   0.0403
	153 139
	JNT/002/00017-1/2018

	04/3
	kivett kerékpárút
	0.2262
	859 555
	JNT/002/00017-1/2018

	346
	kivett országos közút
	6.6275
	205 453 000

	telekalakítási eljárással megszűnő

	346/1
	kivett kerékpárút
	0.1498
	4 643 811

	JNT/002/00017-1/2018

	346/2
	kivett országos közút
	6.4627
	200 344 188
	állami vagyonkörben maradó

	346/3
	kivett járda
	0.0150
	465 001
	JNT/002/00017-1/2018



3. Az illetékes közútkezelő által az Ingatlan helyi közúttá minősítéséhez/telekalakításhoz kiadott közútkezelői nyilatkozat iktatószáma:JNSZ-65/4/2018.

4. A Jász-Nagykun-Szolnok Megyei Kormányhivatal Műszaki Engedélyezési és Fogyasztóvédelmi Főosztályának Útügyi Osztálya (a továbbiakban: Megyei Kormányhivatal közlekedési hatósága) a JNT/002/00017-1/2018.számú jogerős forgalomba helyezési határozatával a jelen szerződés 2. pontjában hivatkozott változás uátni állapot szerint kialakuló közúti szakaszt helyi közútként forgalomba helyezte, mely útszakaszt és a szakasszal érintett Ingatlant a Magyar Közút a közúti közlekedésről szóló 1988. évi I. törvény (a továbbiakban: Kkt.) 32. § (3) bekezdése alapján a térítésmentesen az Önkormányzat tulajdonába adja. 

5. A nemzeti vagyonról szóló 2011. évi CXCVI. törvény (a továbbiakban: Nvt.) 13.§ (2) bekezdése szerint nemzeti vagyon tulajdonjogát átruházni természetes személy vagy átlátható szervezet részére lehet. A (4) bekezdés alapján nemzeti vagyon tulajdonjogának ingyenes esetén a tulajdonjogot megszerző félnek eleget kell tennie a következő feltételeknek:

a) a nemzeti vagyoni körből ingyenesen tulajdonba adott ingatlant a tulajdonjog megszerzésétől számított 15 évig nem idegenítheti el, és a juttatás céljának megfelelően köteles hasznosítani, valamint állagát megóvni;
b) az átruházott vagyon hasznosításáról évente beszámol a vagyont átadó szervezet felé.

Amennyiben az Önkormányzata célhoz kötött hasznosításra vonatkozó törvényi előírásnak részben vagy egészben nem tesz eleget, köteles a Magyar Közút felszólítására, az abban meghatározott határidőig a jogsértő állapotot megszüntetni. A jogsértő állapot megszüntetésére szabott határidő elmulasztása esetén az Önkormányzat köteles a jelen megállapodásban rögzített értéknek a kötelezettség megsértésének napjától számított mindenkori jegybanki alapkamattal növelt összegét a Magyar Közút felszólítására, az abban meghatározott határidőig a magyar állam részére nemteljesítési kötbérként megfizetni. A Magyar Közút a jogsértő állapot megszüntetésének elmulasztása esetén az Nvt. 13.§ (7) bekezdés szerinti nemteljesítési kötbér követelése helyett a szerződéstől azonnali hatállyal elállhat.

6. Szerződő Felek ezúton kérik a Jász-Nagykún-Szolnok Megyei Kormányhivatal Szolnoki Járási Hivatal  Földhivatali Osztályát, hogy 
· a jelen szerződés 2. pontjában szereplő változási vázrajznak  megfelelően a telekalakítási eljárást lefolytatni, valamint a jogerős telekalakítási engedély szerint a változásokat átvezetni,
· a kialakuló Martfű 04/2,04/3,346/1,346/3 hrsz.-ú Ingatlan tekintetében jelen megállapodás 4. pontja alapján az Önkormányzat 1/1 hányadú tulajdonjogát, átadás jogcímén jegyezze be, valamint a kialakuló Martfű 04/2,04/3,346/1,346/3  hrsz.-ú ingatlan tekintetében a Magyar Állam tulajdonjogát és a Magyar Közút vagyonkezelői jogát jegyezze vissza, valamint

A Magyar Közút ezúton kéri továbbá, hogy a Jász-Nagykún-Szolnok Megyei Kormányhivatal Szolnoki Járási Hivatal Földhivatali Osztályát, hogy, a Martfű 04/2,04/3,346/1,346/3  hrsz.-ú Ingatlan vonatkozásában az Nvt. rendelkezéseinek megfelelően a törvény erejénél fogva a 15 év időtartamra beálló elidegenítési tilalmat az ingatlan – nyilvántartásba jegyezze be. Az elidegenítési tilalom jogosultja a Magyar Állam, a tulajdonosi joggyakorló a Magyar Nemzeti Vagyonkezelő Zrt. (1133 Budapest, Pozsonyi út 56.) jogcím: Nvt. 13. § (5) bekezdése.

Tekintettel a jelen szerződés 4. pontjában foglaltakra a Magyar Közút feltétlen és visszavonhatatlan hozzájárulását adja ahhoz, hogy a Martfű 04/2,04/3,346/1,346/3  hrsz.-ú  Ingatlanra bejegyzett vagyonkezelői joga és a Magyar Állam tulajdonjoga az ingatlan-nyilvántartásból törlésre és ezzel egyidejűleg az Önkormányzat tulajdonjoga a Martfű 04/2,04/3,346/1,346/3  helyrajzi számú Ingatlan vonatkozásában – az elidegenítési tilalom feljegyzése mellett - az ingatlan-nyilvántartásba bejegyzésre kerüljön.

7. Az Önkormányzat kijelenti, hogy képviselő-testületének ……………………………………. Kt. sz. határozatában foglalt meghatalmazás alapján dr. Papp Antal polgármester jogosult az út átadás–átvétellel kapcsolatos feladatok teljes körű lebonyolítására, valamint az átadás-átvételhez szükséges jognyilatkozatok megtételére és a járulékos költségek vállalására. 

8. Magyar Közút kijelenti és szavatosságot vállal azért, hogy harmadik személynek nincs olyan bérleti, használati, vagy bármilyen jogcímen alapuló joga, ingatlan-nyilvántartáson kívüli tulajdoni igénye, mely az Önkormányzat tulajdonszerzését feltétekhez kötné, korlátozná, vagy kizárná. 

9. A Magyar Közút kijelenti, hogy jelen megállapodás megkötésére jogosult, hivatkozással arra, hogy az állami vagyonról szóló 2007. évi CVI. törvény 17. § -a értelmében a Magyar Állam képviseletében eljáró Magyar Nemzeti Vagyonkezelő Zrt. meghatalmazásával meghatalmazta a Közlekedésfejlesztési Koordinációs Központot , hogy a Kkt. 32. § (3) bekezdésében szabályozott eljárásokban az MNV Zrt. által átruházott hatáskörben, önállóan, az MNV Zrt. megkeresése nélkül eljárjon. 
A Magyar Közút rögzíti, hogy az egyes központi hivatalok és költségvetési szervi formában működő minisztériumi háttérintézmények felülvizsgálatával összefüggő jogutódlásáról, valamint egyes közfeladatok átvételéről szóló 378/2016.(XII.02.) Korm. rendelet 41. § (1) bekezdés szerint a Közlekedésfejlesztési Koordinációs Központ (a továbbiakban: KKK) 2016. december 31. napjával megszűnt és a közúti közlekedésről szóló 1988. évi I. törvény (a továbbiakban Kkt.) 32. § (6) bekezdés, valamint a 46/K § (1) és (3) bekezdések alapján ellátott országos közúti vagyonkezelői feladatok, valamint az ahhoz kapcsolódó jogviszonyok tekintetében a közfeladat átvevője 2017. január hó 1. napjától a Magyar Közút és ezzel összefüggésben megilletik a KKK magánjogi jogai és kötelezettségei. 
A közfeladat átvételére tekintettel a hivatkozott meghatalmazásba meghatalmazottként a Magyar Közút a KKK helyére lépett.

10. Jelen megállapodás megkötésével, a tulajdonosváltozásnak és az elidegenítési tilalomnak az ingatlan-nyilvántartásba való bejegyzésével kapcsolatos eljárás lefolytatása, valamint az azzal összefüggésben felmerülő költségek, illetőleg a tulajdonjog-változáshoz kapcsolódó esetleges illeték- vagy adófizetési kötelezettség az Önkormányzatot terhelik.

11. A Szerződő Felek kijelentik, hogy a köztük felmerült vitás kérdéseket békés úton próbálják megoldani.
Átadó kijelenti továbbá, hogy magyarországi székhelyű kizárólagos állami tulajdonban álló gazdasági társaság. Az Önkormányzat kijelenti, hogy magyarországi székhelyű önkormányzat, Szerződő Felek szerződéskötési képességükben akadályozva nincsenek.

12. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint  a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit. 

13. Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet
14. Szerződő Felek ezennel meghatalmazzák ……………………………. ügyvédet (székhely: ………………………………., KASZ azonosító: ……………………………) jelen megállapodás elkészítésére, ellenjegyzésére és a Szerződő Felek illetékes Földhivatal előtti képviseletére. 
A Magyar Közút kijelenti, hogy jelen megállapodást a Magyar Közút kamarai jogtanácsosa dr. Debreczeni Katalin (KASZ azonosító: 36075069., székhelye: 1024., Budapest, Fényes Elek u. 7-13.) előtt írja alá, aki az aláírást ellenjegyzi.

15. Szerződő Felek kijelentik, hogy Átvevő jelen szerződés megkötésekor már az Ingatlan és az útszakaszok birtokában van – az átminősítő határozatnak megfelelően -, ezért külön birtokbaadási eljárásra nincs szükség.
Szerződő Felek kijelentik, hogy teljesítésnek a szerződés földhivatalhoz való benyújtását tekintik. Átvevő köteles az Átadót a benyújtásról 5 napon belül értesíteni.
16. Felek rögzítik, hogy a jelen szerződésben szereplő értékadatok tájékoztató jellegűek. Az átvevő Önkormányzat köteles a jelen szerződés általa történő aláírását követően 8 napon belül a Magyar Közutat megillető példányok megküldésére.
A Magyar Közút jelen szerződés Felek által aláírt példányának kézhezvételét követő 60 napon belül kivezeti a könyveiből az átadásra kerülő vagyonelemek könyv szerinti értékét (földterület esetében a bruttó értéket, illetve a földterületen lévő egyéb vagyonelemek tekintetében a halmozott értékcsökkenési értéket is). 
A Magyar Közút a kivezetésre került, az útszakaszra és egyéb közlekedési létesítményre (pl. híd) vonatkozó vagyon-nyilvántartási értékadatokat tartalmazó kimutatását megküldi az Önkormányzat részére és a számviteli ki- és bevezetés ez alapján történik.
Szerződő Felek rögzítik, hogy a számviteli kivezetés megtörténte független a tulajdonjog földhivatali átvezetésétől.
Az általános forgalmi adóról szóló 2007. évi CXXVII. törvény 11.§–ában foglaltakra tekintettel Átadó kijelenti, hogy jelen szerződés tárgyát képező ingatlan(ok) vagyonkezelésbe kerülése vonatkozásában adólevonási jog nem illeti meg és adólevonási joggal nem is élt.

17. Az Átadó köteles jelen szerződés 1 példányát másolatban – tájékoztatásul – valamint a vagyonelem kivezetéskor érvényes könyv szerinti értékét földterület esetében a bruttó értéket, illetve a földterületen lévő egyéb vagyonelemek tekintetében a halmozott értékcsökkenési értéket is) (megküldeni az MNV Zrt. részére.

18. Jelen megállapodásban nem szabályozott kérdésekben a Kkt., a Polgári Törvénykönyvről szóló 2013. évi V. törvény és egyéb vonatkozó jogszabályok rendelkezései az irányadók.

19. A Magyar Közút képviselői meghatalmazzák Csupcsák Sándort (született: 1962.09.22. anyja neve: Kövesfalvi Katalin, lakcím: 1039 Budapest, Nefelejts u. 28., személyi ig. száma:), 101581CE, mint a Magyar Közút NZrt. munkavállalóját, hogy az Ügyvédi tevékenységről szóló 2017. évi LXXVIII. törvény értelmében jelen megállapodást helyette és nevében minden oldalon kézjegyével ellássa.

20. Jelen szerződés 6 számozott oldalból, 6 (hat) eredeti példányban készült, melyből 2 (két) példány az Átadót, 4 (négy) példány az Átvevőt illeti.   
Szerződő Felek jelen megállapodást elolvasás és értelmezés után, mint akaratukkal mindenben megegyezőt jóváhagyólag írják alá.
	
Kelt Budapest, 2018. június hó … napján
	
Kelt Martfű, 2018. június hó … napján

	
____________________________________
Magyar Közút Nonprofit Zrt.
Átadó
képviseli:
Tasi Márta vagyon-nyilvántartási osztályvezető és 
dr. Bardóczky Viktor vagyongazdálkodási osztályvezető
	
____________________________________
Martfű Város Önkormányzata
Átvevő
képviseli:
dr. Papp Antal
polgármester


Budapest, 2018. június hó … napján ellenjegyzem azzal, hogy a jelen ellenjegyzés az Üttv. 44.§ (1) c)-d) pontjaiban foglaltaknak a tulajdonjogot átruházó vonatkozásában való tanúsítására terjed ki.
____________________________________
dr. Debreczeni Katalin
              kamarai jogtanácsos
                KASZ:36075069

Ellenjegyzem:

